கேள்வி: இரும்பு(III) பாசுப்பேட்டு - கட்டமைப்பு பற்றி விளக்கவும்.
பதில்: இரும்பு(III) பாசுப்பேட்டு சேர்மம் பொதுவாக α-குவார்ட்சு கட்டமைப்பை ஏற்றுக்கொள்கிறது. இதன் அடிப்படையில் இக்கட்டமைப்பில் நான்முகி Fe(III) மற்றும் பாசுப்பேட் தளங்கள் உள்ளன. இதனால் P மற்றும் Fe ஆகியவை நான்முக மூலக்கூறு வடிவவியலைக் கொண்டுள்ளன. உயர் அழுத்தங்களில், எண்முக Fe மையங்களுடன் மிகவும் அடர்த்தியான கட்டமைப்பிற்கு ஒரு கட்ட மாற்றம் ஏற்படுகிறது. இரண்டு செஞ்சாய்சதுர கட்டமைப்புகளும் ஓர் ஒற்றைச்சரிவச்சு கட்டமைப்பும் அறியப்படுகின்றன. இருநீரேற்றின் இரண்டு உருவங்களில் Fe மையம் இரண்டு பரசுபர சிசு நீர் ஈந்தணைவி எண்முகமாக உள்ளது.
கேள்வி: இரும்பு(III) பாசுப்பேட்டு - பயன்கள் என்பது என்ன?
பதில்: இரும்பு(III) பாசுப்பேட்டு எஃகு மற்றும் உலோக உற்பத்தி செயல்முறைகளில் பயன்படுத்தப்படுகிறது. ஓர் உலோக மேற்பரப்பில் பிணைக்கப்படும் போது, ​​இரும்பு பாசுப்பேட்டு உலோகத்தின் மேலும் ஆக்சிசனேற்றம் தடுக்கிறது. இதன் இருப்பு தில்லி இரும்புத் தூணின் அரிப்பு எதிர்ப்பிற்கு ஓரளவு காரணமாகும். இரும்பு(III) பாசுப்பேட்டு பூச்சுகள் பொதுவாக சாயங்கள் அல்லது தூள் பூச்சு தயாரிப்பில் பயன்படுத்தப்படுகின்றன. இது இரும்பு அல்லது எஃகு அடி மூலக்கூறில் ஒட்டுதலை அதிகரிக்கவும், அரிப்பைத் தடுக்கவும் பயன்படுகிறது. அடுத்தடுத்த பூச்சு செயல்முறைகளில் இது முன்கூட்டியே தோல்வியை ஏற்படுத்தும். இலித்தியம் இரும்பு பாசுப்பேட்டு சேர்மத்தை தயாரிக்க இரும்பு(III) பாசுப்பேட்டு பயன்படுகிறது. இது இலித்தியம் இரும்பு பாசுப்பேட்டு மின்கலங்களில் உள்ள எதிர்மிவாயை உருவாக்கப் பயன்படுத்தப்படுகிறது.Roncal-Herrero, T., Rodriguez-Blanco, J.D., Benning, L.G., Oelkers, E.H. (2009) Precipitation of Iron and Aluminium Phosphates Directly from Aqueous Solution as a Function of Temperature from 50 to 200°C. Crystal Growth & Design, 9, 5197-5205. doi: 10.1021/cg900654m.
கேள்வி: இரும்பு(III) பாசுப்பேட்டு - பூச்சிக் கொல்லி பற்றி தகவல் சொல்.
பதில்: கரிம வேளாண்மையில் பயன்படுத்த அனுமதிக்கப்பட்ட சில மெல்லுடலி கொல்லிகளில் இரும்பு பாசுப்பேட்டும் ஒன்றாகும். பூச்சிக்கொல்லி மாத்திரைகளில் இரும்பு பாசுப்பேட்டும் ஈடிடிஏ எனப்படும் எத்திலீன் டையமீன் டெட்ரா அசிட்டிக் அமிலம் போன்ற இடுக்கும் முகவியும் சேர்ந்திருக்கும்.
கேள்வி: இரும்பு(III) பாசுப்பேட்டு - கனிமம் பற்றி தகவல் சொல்.
பதில்: சிட்ரெங்கைட்டு என்பது நீரேறிய இரும்பு(III) பாசுப்பேட்டின் கனிம வடிவமாகும்.
கேள்வி: இரும்பு(III) பாசுப்பேட்டு - சட்ட அங்கீகாரம் குறித்து விரிவாக சொல்லுங்கள்.
பதில்: ஐரோப்பிய ஒன்றியத்தில் இரும்பு(III) பாசுப்பேட்டு ஓர் உணவு சேர்க்கையாக அனுமதிக்கப்படவில்லை. 2007 ஆம் ஆண்டில் இயற்றப்பட்ட 2002/46/ஈசி உத்தரவுப்படி அனுமதிக்கப்பட்ட பொருட்களின் பட்டியலிலிருந்து இது திரும்பப் பெறப்பட்டது.